Document ID: /roh_data/filtered/fineweb-2-filterrobots_roh.jsonl.gz/41665

Tar la scola da la polizia militara a Sion pateschan 90 recruts da diarrea. I sa tractia da cas plitost levs. Nagin dad els dovra in tractament en l'ospital. Tenor emprimas examinaziuns pudess in'infecziun da virus esser il problem.
Schon avant paucas emnas han 50 schuldads da la caserna Jassbach duvrà tractament en ospitals pervi da problems dal stumi e da la beglia. Quatter dad els sajan per part stà en stadi critic. Er sin la plazza d'armas a Bière han plirs patì da diarrea.
Tenor in pledader da l'armada datti en las scolas da recruta paucs cas da diarrea. Ils trais cas questa stad sajan insolits.
RR novitads 12:00